নগাঁও জিলাৰ চামগুৰি আৰক্ষী থানাৰ অন্তৰ্গত সোনাৰিবালিত শুকুৰবাৰে পুৱা এটা দুষ্প্ৰাপ্য বন-ৰৌ উদ্ধাৰ হোৱা ঘটনাই সমগ্ৰ অঞ্চলটোতে তীব্ৰ চাঞ্চল্যৰ সৃষ্টি কৰিছে।
ক'ৰোনা ভাইৰাছ বাহক বুলি সৰ্বত্ৰে প্ৰচাৰ হোৱাৰ সময়তে আজি পুৱা প্ৰায় সাত মান বজাত সোনাৰিবালিৰ সাত নং ওৱাৰ্ডত এঘৰৰ বাৰীত স্থানীয় লোকে প্ৰত্যক্ষ কৰি চামগুৰি আৰক্ষীক খবৰ দিয়ে।
পিছত ঘটনাস্থলীত চামগুৰি আৰক্ষী উপস্থিত হৈ বন-ৰৌটো উদ্ধাৰ কৰে।
পৰবৰ্তী সময়ত শালনা আঞ্চলিক বন কাৰ্যালয়ৰ অধীনৰ উদমাৰী খণ্ড বন কাৰ্যালয়ৰ বন কৰ্মীৰ দল এটি চামগুৰি থানাত উপস্থিত হৈ বন-ৰৌটো আৰক্ষীৰ পৰা চমজি লয়।
প্ৰায় সাত কেজি ওজনৰ বন-ৰৌটো চাপানলাত অৱস্থিত ছোৱাং সংৰক্ষিত বনাঞ্চলত মুকলি কৰি দিয়াৰ ব্যৱস্থা কৰে বুলি বন বিভাগৰ সূত্ৰই প্ৰকাশ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
